2014. június 18–án benyújtott kereset – ZZ kontra Bizottság
(F-56/14. sz. ügy)
Az eljárás nyelve: francia
Felek
Felperes: ZZ (képviselő: M. Casado García-Hirschfeld ügyvéd)
Alperes: Európai Bizottság
A jogvita tárgya és leírása
A felperes nyugdíjjogosultságainak az uniós nyugdíjrendszerbe történő átvitelével kapcsolatos, a tisztviselők személyzeti szabályzata VIII. mellékletének 11. és 12. cikkére vonatkozó általános végrehajtási rendelkezéseket alkalmazó két számítási javaslat megsemmisítése.
Kereseti kérelmek
A Közszolgálati Törvényszék semmisítse meg az 1 A112-BE-ONP és (régi hivatkozási szám szerint) 2 BE-CPIE-1. sz. kérelemmel kapcsolatosan az Európai Uniós Intézmények Nyugdíjbiztosítási Rendszerében figyelembe veendő szolgálati idők számítására vonatkozó két, a kinevezésre jogosult hatóság 2014. március 20-án közölt elutasító határozata által megerősített javaslatot tartalmazó 2013. szeptember 20-i határozatokat;a Közszolgálati Törvényszék a Bizottságot kötelezze a költségek viselésére.